Държавен вестник, бр. 26, 2025 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  26
близък или роднина, няма да ползва авансово 
намалението за съответната данъчна година.
(10) Намаляването по ал. 9 на размера на 
дължимия авансов данък за първо – трето 
тримесечие – до размера на дължимия авансов 
данък, но не повече от:
1. за едно ненавършило пълнолетие 
дете – 150 лв.;
2. за две ненавършили пълнолетие 
деца – 300 лв.;
3. за три и повече ненавършили пълнолетие 
деца – 450 лв.;
4. за дете с 50 и с над 50 на сто вид и степен 
на увреждане – 300 лв.
(11) Годишният размер на данъчното облек­
чение по чл. 22в и 22г от Закона за данъците 
върху доходите на физическите лица за 2025 г. 
в случаите по ал. 9 се ползва с подаване на го­
дишна данъчна декларация по чл. 50 от Закона 
за данъците върху доходите на физическите лица.
(12) Алинея 9 не се прилага, когато:
1. размерът на авансовия данък се определя 
и удържа от платеца на дохода;
2. лицето има доходи от трудови правоот­
ношения и е приложило ал. 5.
(13) Лицата, които прилагат чл. 43, ал. 8 от 
Закона за данъците върху доходите на физиче­
ските лица, не прилагат ал. 9 – 11.
(14) Когато в нарушение на условието по 
ал. 5, т. 2 и 3 или по ал. 9 данъчното облекчение 
по чл. 22в и/или чл. 22г от Закона за данъците 
върху доходите на физическите лица е ползвано 
авансово чрез повече от един работодател и/
или от повече от едно лице, всяко от лицата, 
ползвали авансово облекченията, дължи частта 
от данъка, съответстваща на размера на полз­
ваното облекчение.
§ 4. (1) Юридическите лица могат да пра­
вят доброволни вноски в полза на централния 
бюджет за целите на подкрепа на финанси­
рането на публични инвестиции, заложени в 
държавния бюджет.
(2) Вноските по ал. 1 се превеждат по смет­
ката за приходите по централния бюджет на 
Националната агенция за приходите, по която 
се внасят сумите по чл. 103, ал. 4. Внесените 
суми по ал. 1 се признават за данъчни цели при 
определяне на корпоративния данък по реда на 
Закона за корпоративното подоходно облагане 
в размер на 1/3 от тях за всяка от следващите 
три календарни години, независимо от чл. 26, 
т. 7 от същия закон. Когато внесените суми по 
ал. 1 не са отчетени като счетоводен разход, за 
целите на определяне на корпоративния данък 
с тях се намалява счетоводният финансов резул­
тат в размера и за срока по изречение първо.
§ 5. (1) Концесионерите по предоставени 
концесии за добив на подземни богатства по 
чл. 2, ал. 1 от Закона за подземните богатства, 
по които към 31 декември 2024 г. концесионните 
договори са влезли в сила, заплащат годишна 
вноска за 2025 г. в размер, равен на сбора от 
стойността на договореното годишно възнаграж­
дение за 2024 г. за доставката по договор за 
добив на подземни богатства и всички други 
данъци и такси, когато такива са дължими за 
доставката.
(2) Годишната вноска по ал. 1 се заплаща на 
четири равни тримесечни части, както следва: 
1. за първо, второ и трето тримесечие на 
2025 г. – в срок до края на месеца, следващ 
тримесечието, за което се отнасят;
2. за четвърто тримесечие на 2025 г. – в 
срок до 30 ноември 2025 г.
(3) Вноските по ал. 1 се внасят в приход 
на държавния бюджет по сметка на Минис­
терството на енергетиката.
(4) За невнесени в срок вноски по ал. 1 
се дължат лихви съгласно Закона за лихвите 
върху данъци, такси и други подобни държавни 
вземания.
(5) Вноската по ал. 1 се признава като 
разход за данъчни цели при определяне на 
корпоративния данък по реда на Закона за 
корпоративното подоходно облагане.
(6) Вноската по ал. 1 е публично държавно 
вземане, което подлежи на принудително из­
пълнение от публичен изпълнител по реда на 
Данъчно-осигурителния процесуален кодекс. За 
невнесени в срок или неправилно определени 
вноски, включително тримесечните части, се 
издава акт по реда на чл. 166 от Данъчно-оси­
гурителния процесуален кодекс.
(7) Контролът по определянето и внасянето 
на вноската по ал. 1 се извършва от министъра 
на енергетиката.
(8) Внасянето на годишната вноска по 
ал. 1 не засяга и не е за сметка на дължими­
те концесионни плащания по концесионните 
договори по ал. 1.
(9) Концесионер по ал. 1, който не внесе в 
срок тримесечна част от вноската по ал. 2, се 
наказва с глоба в размер от 5 000 до 30 000 лв. 
или имуществена санкция в размер от 10 000 
до 60 000 лв. 
(10) Актовете за установяване на нарушения 
по този параграф се съставят от длъжностни 
лица на Министерството на енергетиката, а 
наказателните постановления се издават от ми­
нистъра на енергетиката или от оправомощени 
от него длъжностни лица, като установяването 
на нарушенията, издаването, обжалването и 
изпълнението на наказателните постановления 
се извършват по реда на Закона за админи­
стративните нарушения и наказания. 
§ 6. (1) В срок до 30 юни 2025 г. министърът 
на енергетиката внася в Министерския съвет 
проекта на наредбата по чл. 61, ал. 3 от Закона 
за подземните богатства.
(2) В срок до 30 септември 2025 г. министърът 
на енергетиката внася в Министерския съвет 
проект на Закон за изменение и допълнение на 
Закона за подземните богатства, включително 
с цел актуализиране на разпоредбите относно 
концесионното плащане.
§ 7. (1) С проекта на Закона за държавния 
бюджет на Репуб­лика България за 2026 г. Ми­